cyanic-selkie/wikianc huggingface dataset:
Αεροσκάφη επίθεσης στο έδαφος
Χαρακτηριστικά
Επί του παρόντος, με τον όρο "ελαφρύ βομβαρδιστικό" ή  "αεροσκάφος ελαφριάς επίθεσης" εννοείται ένας τύπος αεροσκάφους διαφορετικού, βασισμένο είτε στην εξέλιξη ενός αεροσκάφους αρχικά σχεδιασμένου για εκπαίδευση, όπως το Cessna-37 Dragonfly  προερχόμενο από το Cessna T-37 Tweet, είτε άλλων ελαφρών αεροσκαφών.
Εξωτερικοί σύνδεσμοι
Κατηγορία:Αεροσκάφη Κατηγορία:Πολεμική αεροπορία
Καστελμπιάνκο
Το Καστελμπιάνκο (ιταλικά: Castelbianco) είναι ιταλικός δήμος στην Επαρχία της Σαβόνα, στην περιφέρεια της Λιγυρίας.
Παραπομπές
Κατηγορία:Δήμοι της Επαρχίας της Σαβόνα
Μικροκλεισούρα Γρεβενών
Για συνώνυμους οικισμούς στην Ελλάδα δείτε το λήμμα: Μικροκλεισούρα (αποσαφήνιση)
Η Μικροκλεισούρα είναι ορεινό χωριό της περιφερειακής ενότητας Γρεβενών σε υψόμετρο 570 μέτρα.
Γεωγραφία - Ιστορία
Η Μικροκλεισούρα βρίσκεται προς τα βορειοανατολικά του νομού και τα όρια με το νομό Κοζάνης, σε απόσταση 18,5 χλμ. ΒΑ. από τα Γρεβενά. Το χωριό είναι κτισμένο δίπλα και ανατολικά του Αλιάκμονα, στις βόρειες πλαγιές του όρους Παπαγάρος. Σύμφωνα με την "Επετηρίς του εν Κων/πολει Ηπειρωτικού Φιλεκπαιδευτικού του εν Κωνσταντινουπόλει" του έτους 1873-1874 το χωριό αναφέρεται με το παλιό του όνομα Σατοβίτσα να είναι ακατοίκητο. Μετά την απελευθέρωση το Μάιο του 1925 κατοικήθηκε από πρόσφυγες της περιφέρειας Εβτζή (από την ίδια περιφέρεια ανήκουν οι πρόσφυγες Δαφνερού, Κέντρου, Παλιοκνίδης). Ως Σαδοβίτσα αναφέρεται το 1927 στο ΦΕΚ 206Α - 28/09/1927 να μετονομάζεται σε Μικροκλεισούρα και να ανήκει στο νομό Κοζάνης. Το 1964 με το ΦΕΚ 185Α - 30/10/1964 αποσπάται στο νομό Γρεβενών. Μαζί με την Κνίδη, την Ιτέα, το Πιστικό και τον Πόρο αποτελούν τη τοπική κοινότητα Κνίδης που ανήκει στη δημοτική ενότητα Βεντζίου του Δήμου Γρεβενών και σύμφωνα με την απογραφή 2011 έχει πληθυσμό 63 κατοίκους.
Παραπομπές
Κατηγορία:Δήμος Γρεβενών Κατηγορία:Χωριά του νομού Γρεβενών
Γκουέντολιν Κρίστι
H Γκουέντολιν Κρίστι (Gwendoline Christie, 28 Οκτωβρίου 1978) είναι Αγγλίδα ηθοποιός.
Βιογραφία
Γεννήθηκε το 1978 στο Δυτικό Σάσεξ και σπούδασε υποκριτική στο Drama Centre στο Λονδίνο.
Στον κινηματογράφο, έχει παίξει στις ταινίες Ο φανταστικός κόσμος του Δρ. Παρνάσους, Το θεώρημα μηδέν, The Hunger Games: Επανάσταση - Μέρος II. Επίσης, συμμετέχει στις ταινίες Star Wars: Η Δύναμη Ξυπνάει και Star Wars: Οι Τελευταίοι Τζεντάι στον ρόλο της Κάπτεν Φάσμα.
Στην τηλεόραση, συμμετέχει από το 2012 στη σειρά Game of Thrones όπου υποδύεται την Μπρίεν του Ταρθ. Για αυτόν τον ρόλο προτάθηκε για το βραβείο Saturn Β' Γυναικείου ρόλου το 2013 και τρεις φορές για το Βραβείο Σωματείου Ηθοποιών από κοινού με όλο το καστ.
Στο θέατρο έχει παίξει σε παραστάσεις όπως: Breakfast at Tiffany's, Κυμβελίνος και Δόκτωρ Φάουστους.
Παραπομπές
Κατηγορία:Αγγλίδες ηθοποιοί κινηματογράφου Κατηγορία:Αγγλίδες ηθοποιοί τηλεόρασης Κατηγορία:Αγγλίδες ηθοποιοί θεάτρου
Καστελβέκκιο ντι Ρόκκα Μπαρμπένα
Το Καστελβέκκιο ντι Ρόκκα Μπαρμπένα (ιταλικά: Castelvecchio di Rocca Barbena) είναι ιταλικός δήμος στην Επαρχία της Σαβόνα, στην περιφέρεια της Λιγυρίας.
Παραπομπές
Κατηγορία:Δήμοι της Επαρχίας της Σαβόνα
Πάμφιο Αιτωλοακαρνανίας
Το Πάμφιο είναι πεδινός παραλίμνιος οικισμός του Νομού Αιτωλοακαρνανίας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο διευρυμένο Δήμο Θέρμου. Την περίοδο 1997-2010, βάσει του «Σχεδίου Καποδίστριας», αποτελούσε έδρα του ομώνυμου πρώην Δημοτικού Διαμερίσματος του «καποδιστριακού» Δήμου Θέρμου.
Τοποθεσία
Το χωριό βρίσκεται σε πολύ κοντινή απόσταση από τη λίμνη Τριχωνίδα, σε περιοχή νοτιοανατολικά της. Είναι χτισμένο σε υψόμετρο περίπου 25 έως 100 μέτρων και εγγύς του βρίσκονται, πέρα από το Θέρμο που αποτελεί το διοικητικό κέντρο της περιοχής, τα χωριά Άνω Μακρινού, Κάτω Μακρινού, Καψορράχη, Μαραθιάς, Σιταράλωνα, Πετροχώρι, Δουναίικα, Καλούδι και Ανάληψη ενώ σε κοντινή απόσταση βρίσκονται βρίσκονται επίσης οι οικιστικές θέσεις Δεσπότης και Κουρμέκι καθώς και ο εγκαταλελειμμένος οικισμός του Μωρόσκλαβου. Απέχει από το Αγρίνιο 41 χλμ. μέσω της διαδρομής βόρεια της λίμνης Τριχωνίδα ή 36,5 χλμ. μέσω της διαδρομής νότια της λίμνης Τριχωνίδας, περίπου 35 χλμ. από τη Ναύπακτο ενώ η Ιερά Μονή Προυσού απέχει οδικώς 52 χλμ.
Ιστορικά στοιχεία
Αποτελεί ένα από τα χωριά της ιστορικής περιοχής του Απόκουρου. Μέχρι το 1928 ονομαζόταν «Γούστιανη», όταν με το ΦΕΚ 81Α της 14/05/1928 πήρε τη σημερινή του ονομασία, ομοίως και η τότε Κοινότητα.
Νέο Εβραϊκό Κοιμητήριο (Κρακοβία)
Το Νέο Εβραϊκό Κοιμητήριο (Nowy cmentarz żydowski w Krakowie) είναι ιστορική νεκρόπολη στην οδό Μιοντόβα 55 στην Κρακοβία της Πολωνίας. Βρίσκεται στην πρώην εβραϊκή γειτονιά Καζίμιες και καλύπτει μια έκταση περίπου 4,5 εκταρίων. Από το 1999, το νεκροταφείο είναι καταγεγραμμένο μνημείο πολιτιστικής κληρονομιάς. Οι χώροι διαθέτουν επίσης ένα καλοδιατηρημένο νεκροτομείο.
Πάμφιο Αιτωλοακαρνανίας
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Αιτωλοακαρνανίας Κατηγορία:Δήμος Θέρμου
Νέο Εβραϊκό Κοιμητήριο (Κρακοβία)
Β΄ Παγκόσμιος Πόλεμος
Μετά τη ναζιστική εισβολή στην Πολωνία στο Β΄ Παγκόσμιο Πόλεμο, το Νέο Κοιμητήριο έκλεισε για τους ξένους και οι Γερμανοί πούλησαν τα πιο πολύτιμα πέτρινα τεχνουργήματα σε ντόπιους κτίστες. Άλλες επιτύμβιες στήλες, καθώς και πλάκες, μετατράπηκαν σε δομικό υλικό και χρησιμοποιήθηκαν για το λιθόστρωτο του δρόμου ανεφοδιασμού προς το στρατόπεδο, συμπεριλαμβανομένης της αυλής του διοικητή Άμον Γκετ, ο οποίος είναι γνωστός ότι επέμενε να πληρώσουν οι Εβραίοι για τις εκτελέσεις τους. Εν τω μεταξύ, τα παλιά οστά στο νεκροταφείο συχνά έμεναν ακάλυπτα και σκορπισμένα σε κάτι που έμοιαζε με ανοιχτό ορυχείο. Η επιστάτης Πίνα Λάντερ, η οποία ζούσε στις εγκαταστάσεις, στάλθηκε στο Πλάζοφ σε πρότερο χρόνο, όπου και πυροβολήθηκε.
Αμέσως μετά το τέλος του πολέμου, ένας τοπικός πολιτικός μηχανικός, που αναγνωρίστηκε μόνο ως ο Κύριος Στέντιγκ, πιθανότατα ο Γιάκουμπ Στέντιγκ, ένας επιζών από στρατόπεδο συγκέντρωσης Πλάζοφ, ανέκτησε πολλές επιτύμβιες στήλες από το στρατόπεδο Πλάζοφ και κανόνισε την επανεγκατάστασή τους στο Νέο Κοιμητήριο.
Αποκατάσταση
Το 1957, οι χώροι ανακαινίστηκαν με κονδύλια της Αμερικανικής Εβραϊκής Κοινής Επιτροπής Διανομής. Μετά την κατάρρευση του κομμουνισμού στις 24 Μαρτίου 1999, το νεκροταφείο, συμπεριλαμβανομένου του νεκροτομείου του 1903, καταχωρήθηκαν στο μητρώο ιστορικών μνημείων της Κρακοβίας.
Το Νέο Εβραϊκό Κοιμητήριο διαθέτει μια ανακαινισμένη αίθουσα νεκροτομής από τούβλα του 1903, καθώς και το μεταπολεμικό λιθόγλυφο μνημείο εξοπλισμένο με παλιές επιτύμβιες στήλες και στεφανωμένο με ένα μπλοκ από μαύρο μάρμαρο. Το νεκροταφείο περιέχει πάνω από 10.000 τάφους, όπου ο παλαιότερος χρονολογείται από το 1809. Υπάρχουν πολλά μνημεία που μνημονεύουν τον θάνατο των Εβραίων που σκοτώθηκαν κατά τη διάρκεια του Ολοκαυτώματος.
Εξωτερικοί σύνδεσμοι
Κατηγορία:Εβραϊκά νεκροταφεία στην Πολωνία Κατηγορία:Κοιμητήρια στην Πολωνία Κατηγορία:Εβραίοι και Ιουδαϊσμός στην Κρακοβία Κατηγορία:Τοποθεσίες του Ολοκαυτώματος στην Πολωνία Κατηγορία:Βανδαλισμοί και βεβήλωση νεκροταφείων
Τσέλλε Λίγκουρε
Το Τσέλλε Λίγκουρε (ιταλικά: Celle Ligure) είναι ιταλικός δήμος στην Επαρχία της Σαβόνα, στην περιφέρεια της Λιγυρίας.
Παραπομπές
Κατηγορία:Δήμοι της Επαρχίας της Σαβόνα
Τσέντζο
Το Τσέντζο (ιταλικά: Cengio) είναι ιταλικός δήμος στην Επαρχία της Σαβόνα, στην περιφέρεια της Λιγυρίας.
Παραπομπές
Κατηγορία:Δήμοι της Επαρχίας της Σαβόνα
Λουδοβίκος Α΄ του Λέβενσταϊν
Ο Λουδοβίκος Α΄, γερμ. Ludwig Ι (29 Σεπτεμβρίου 1463 - 28 Μαρτίου 1523) από τον Οίκο του Βίττελσμπαχ ήταν κόμης του Λέβενσταϊν (Löwenstein), ιδρυτής του κλάδου Λέβενσταϊν-Βέρτχαϊμ.
Βιογραφία
Ήταν γιος του Φρειδερίκου Α΄ εκλέκτορα του Παλατινάτου και της Κλάρας Τοττ· ο γάμος ήταν μοργανατικός.
Ο πατέρας του Φρειδερίκος Α΄ είχε υιοθετήσει τον ανιψιό του Φίλιππο για κληρονόμο και του είχε υποσχεθεί ότι δεν θα νυμφευτεί για να μην υπάρχουν αντίπαλοι κληρονόμοι. Το 1959 συνάντησε την Κλάρα Τοττ, κυρία επί των τιμών στην Αυλή του Μονάχου και τη νυμφεύτηκε μυστικά. Συνέχισε να υποστηρίζει τον Φίλιππο ως κληρονόμο του και ο Φίλιππος του υποσχέθηκε ότι θα μεριμνήσει για τα παιδιά εκείνου. Το 1476 απεβίωσε ο Φρειδερίκος Α΄ και ο Φίλιππος έδωσε στον Λουδοβίκο Α΄ την κυριότητα του Σάρφενεκ και το 1488 την κομητεία του Λέβενσταϊν. Το 1492 ο Λουδοβίκος Α΄ απέκτησε την κυριότητα του Άμπστατ, που περιλάμβανε το κάστρο Βίλντεκ. Το 1484 αναβαθμίστηκε σε κόμη της αυτοκρατορίας από τον Μαξιμιλιανό Α΄ των Αψβούργων της Γερμανίας.
Είναι ο ιδρυτής του κλάδου του Λέβενσταϊν-Βέρτχαϊμ, ο οποίος χωρίστηκε στον Προτεσταντικό κλάδο του Λέβενσταϊν-Βέρτχαϊμ-Φρόιντενμπεργκ και στον Καθολικό κλάδο του Λέβενσταϊν-Βέρτχαϊμ-Ρόζενμπεργκ. Απόγονοι υπάρχουν ως τις ημέρες μας.
Οικογένεια
Νυμφεύτηκε πρώτα την Ελισάβετ του Μονφόρ και είχε επιζόντα τέκνα:
Το 1503 απεβίωσε η Ελισάβετ και ο Λουδοβίκος Α΄ έκανε δεύτερο γάμο, με την Σοφία Μπόκλιν· δεν απέκτησαν απογόνους.
Πηγές
Κατηγορία:Οίκος του Βίττελσμπαχ
Πίτερ Νέιφς ο νεότερος
δεξιά|μικρογραφία|277x277εσ| Εσωτερικό φυλακής με τον Άγιο Πέτρο να φεύγει με τον άγγελο Ο Πίτερ Νέιφς ο νεότερος (Pieter Neefs de jonge ή Pieter Neeffs de jonge, βαπτίσθηκε 23 Μαΐου 1620 - μετά το 1675) ήταν Φλαμανδός ζωγράφος που ειδικεύτηκε κυρίως σε αρχιτεκτονικούς εσωτερικούς χώρους εκκλησιών. Γιος του διακεκριμένου αρχιτεκτονικού ζωγράφου Πίτερ Νέιφς του πρεσβύτερου ξεκίνησε να εργάζεται στο εργαστήριο του πατέρα του στην Αμβέρσα. Συνεργάστηκε με διάφορους κορυφαίους περτρετίστες πληθύσμωσης για να δημιουργήσει "ζωντανούς" εσωτερικούς χώρους εκκλησιών.
Βίος
Ο Πίτερ Νέιφς ο νεότερος βαπτίστηκε στην Αμβέρσα στις 23 Μαΐου 1620. Ο πατέρας του ήταν ο ζωγράφος Πίτερ Νέιφς ο πρεσβύτερος και μητέρα του η Μαρία Λάουτερμπέενς (Maria Louterbeens). αριστερά|μικρογραφία|300x300εσ| Ο σηκός του καθεδρικού ναού της Αμβέρσας Ο Πίτερ είχε τέσσερα αδέλφια, από τα οποία ο μεγαλύτερος αδερφός του, Λόντεβαϊκ, έγινε επίσης ζωγράφος. Τα δύο αδέλφια εκπαιδεύτηκαν από τον πατέρα τους και ως εκ τούτου, τα έργα τους ήταν παρόμοια με αυτού και οι αποδόσεις των έργων τους είναι δύσκολες. Μετά το θάνατο του πατέρα τους κάπου μετά το 1656, οι γιοι ανέλαβαν το οικογενειακό εργαστήριο.
Ο Πίτερ ο νεότερος φαίνεται ότι δεν έγινε ποτέ μέλος της συντεχνίας του Αγίου Λουκά της Αμβέρσας. Αν και ασυνήθιστο, πιθανότατα δεν έγινε ποτέ δεκτός επειδή εργαζόταν στο εργαστήριο του πατέρα του.
Η τελευταία ημερομηνία κατά την οποία είναι γνωστό ότι ήταν ενεργός είναι το 1675, μια ημερομηνία που βρέθηκε σε φωτογραφία που ήταν παλαιότερα στη Βιέννη (Βαντούτς, Μουσείο του Λιχτενστάιν ).
Έργο
Ο Πίτερ ο νεότερος ειδικεύτηκε σε αρχιτεκτονικά θέματα, ιδιαίτερα στους εσωτερικούς χώρους της γοτθικής εκκλησίας και σε ορισμένους εσωτερικούς χώρους υπογείων. Ο πρώτος του γνωστός πίνακας χρονολογείται από το 1646. μικρογραφία|300x300εσ| Το εσωτερικό εκκλησίας κατά τη νύκτα Ο Πίτερ ο νεότερος συνέχισε την παράδοση απεικόνισης εσωτερικών εκκλησιών στην Αμβέρσα με τον τρόπο που δημιούργησε ο πατέρας του και άλλοι καλλιτέχνες της προηγούμενης γενιάς όπως ο Χέντρικ δαν Στέινβαϊκ ο πρεβύτερος. Οι πίνακες του απεικονίζουν πραγματικούς αλλά και φανταστικούς εσωτερικούς χώρους εκκλησιών. Το εσωτερικό του καθεδρικού ναού της Αμβέρσας ήταν ένα από τα προτιμώμενα θέματα του και πολλοί από τους φανταστικούς εσωτερικούς χώρους της εκκλησίας είναι μιμήσεις με στοιχεία του καθεδρικού ναού της Αμβέρσας. Όπως και ο πατέρας του, ζωγράφισε πολλές νυχτερινές σκηνές του εσωτερικού της εκκλησίας, μερικές φορές σε συνδυασμό με διαφορετικές αποχρώσεις της ίδιας σκηνής. Ένα παράδειγμα είναι το ζευγάρι εσωτερικών μιας γοτθικής εκκλησίας στο Μουσείο Καλών Τεχνών της Βουδαπέστης που δείχνει μια ημερήσια και νυχτερινή θέα δύο γοτθικών εκκλησιών με ελαφρώς διαφορετικούς εσωτερικούς χώρους.
Ο Νέιφς ο νεότερος συνεργάστηκε με διάφορους καλλιτέχνες, με πρώτον τον δικό του πατέρα. Η εγγύτητα στο στυλ του πατέρα και του γιου και το γεγονός ότι οι δύο καλλιτέχνες χρησιμοποίησαν παρόμοια υπογραφή δημιούργησαν σημαντική σύγχυση στην απόδοση έργων στους δύο καλλιτέχνες. Ορισμένες αποδόσεις βασίζονται σττην ενδυμασία των μορφών που απεικονίζονται στις συνθέσεις. Αυτό ισχύει για παράδειγμα με το εσωτερικό ενός καθεδρικού ναού, τη νυχτερινή σκηνή (περίπου 1660, Μουσείο Βικτώριας και Αλβέρτου ) που αποδόθηκε στον Πίτερ τον νεότερο, καθώς η ενδυμασία των χαρακτήρων στη σύνθεση αναγνωρίστηκε ως σύγχρονη της δεκαετίας του 1660, μια εποχή κατά την οποία ο πατέρας θεωρείται ότι είχε πλέον πεθάνει.
Οι άλλοι καλλιτέχνες με τους οποίους συνεργάστηκε ο Neefs the Younger ήταν οι Φρανς Φράνκεν III, Ντάβιντ Τένιερς ο νεότερος και Μποναβεντούρα Πέιτερς ο πρεβύτερος, που παρείχαν τις μορφές στα εσωτερικά που απεικόνιζε. Η παραγωγή του ήταν τόσο μεγάλη όσο αυτή του πατέρα του. Πατέρας και γιος φαν Στέινβαϊκ (van Steenwijck) και οι δύο γενιές της οικογένειας ζωγράφων Νέιφς θεωρούνται εκπρόσωποι της σχολής αρχιτεκτονικής ζωγραφικής της Αμβέρσας. Χαρακτηριστικό για το υφος τους ήταν η χρήση μιας άκαμπτης γραμμικής προοπτικής που προσφέρει θέα ακριβώς κάτω από το κλίτος του ναού. Αυτό το υφος υιοθετήθηκε επίσης από τους Ολλανδούς ζωγράφους Ντιρκ φαν Ντέλεν και Μπαρτολομέους φαν Μπάσσεν (Bartholomeus van Bassen.
Λένστερ (Γαελική Αθλητική Ομοσπονδία)
Το Συμβούλιο της Γαελικής Αθλητικής Ομοσπονδίας στο Λένστερ (ιρλανδικά: Comhairle Laighean CLG, αγγλικά: Leinster Council GAA, Leinster GAA) είναι ένα επαρχιακό συμβούλιο της Γαελικής Αθλητικής Ομοσπονδίας, το οποίο ασχολείται με τα αθλήματα χέρλινγκ, γαελικό ποδόσφαιρο, καμόγκι, ράουντερς και γαελική χειροσφαίριση στην επαρχία του Λένστερ. Το Επαρχιακό Συμβούλιο του Λένστερ έχει συνεργαστεί με το Ευρωπαϊκό Κομητειακό Συμβούλιο, για να βοηθήσει στην ανάπτυξη των γαελικών αγώνων στην Ευρώπη. Η κύρια συμβολή του Συμβουλίου του Λένστερ σε αυτόν τον στόχο είναι η παροχή διαιτητών.
Πίτερ Νέιφς ο νεότερος
Έργο
Τα έργα των Νέιφς έχουν χαρακτηριστεί ως "προπαγάνδα για την Καθολική Αντίσταση". Δείχνουν τυπικά το εσωτερικό των εκκλησιών που βασίζονται χαλαρά στον καθεδρικό ναό της Αμβέρσας στον οποίο διεξάγεται όλη η βάση της καθολικής εκκλησιαστικής δραστηριότητας, ιδίως τα καθολικά μυστήρια όπως το βάπτισμα, η κοινωνία, ο γάμος, η λειτουργία, η εξομολόγηση, η προσφορά ελεημοσύνης κτλ. Όλες αυτές οι δραστηριότητες συμπεριλήφθηκαν συχνά σε μία σύνθεση σε μια κατάμεστη εκκλησία, με ιερείς που λειτουργούν σε περιβάλλον με αγάλματα και πίνακες. Αυτό έρχεται σε έντονη αντίθεση με τους γυμνούς εσωτερικούς χώρους των εκκλησιών στην Προτεσταντική Ολλανδική Δημοκρατία ζωγραφισμένους από Ολλανδούς ζωγράφους της εποχής, όπως ο Εμάνουελ ντε Βίττε, ο Χέρριτ Μπερκχέιντε και ο Χέρριτ Χαουκχέιστ (Gerrit Houckgeest).
Λένστερ (Γαελική Αθλητική Ομοσπονδία)
Εξωτερικοί σύνδεσμοι
Κατηγορία:Αθλητισμός στην Ιρλανδία
Μιχάλης Τζουγανάκης
Ο Μιχάλης Τζουγανάκης (Μπέρινγκεν, 31 Ιουλίου 1969) είναι Έλληνας τραγουδιστής, τραγουδοποιός και συνθέτης.
Βιογραφία
Ο Μιχάλης Τζουγανάκης γεννήθηκε στην πόλη Μπέρινγκεν, στο Βέλγιο.
Το 1993 κυκλοφορεί από τη ΜΙΝΩΣ-ΕΜΙ, η δισκογραφική δουλειά του Μιχάλη, με τίτλο “Αχτίδες” όπου και το τραγούδι του “Πάλι-Πάλι” που συμπεριέλαβε ο Μανόλης Λιδάκης στο “Ήλιο του Γενάρη”, το 1997, καθώς και σε ζωντανές ηχογραφήσεις του. Το 1997 γνωρίζει τον Νίκο Μαμαγκάκη. Ο Νίκος Μαμαγκάκης συνθέτει “Τα τραγούδια της παλιάς πόλης” σε ποίηση του ποιητή Γιώργου Καλομενόπουλου. Αυτή η δισκογραφική δουλειά σφραγίζει τη φιλία τους. Ο Μιχάλης έχει συμμετάσχει στη διασκευή και επανέκδοση του έργου του μεγάλου συνθέτη ως τραγουδιστής και ως σολίστας του λαγούτου. Έχει επίσης συμμετάσχει μαζί με τον Μ. Θεοδωράκη, τον Ευγ. Σπαθάρη, τον Π. Λάλεζα στο έργο που συνέθεσε ο Νίκος Μαμαγκάκης για τον Μακρυγιάννη.
Παραπομπές
Κατηγορία:Έλληνες άνδρες τραγουδιστές Κατηγορία:Έλληνες τραγουδοποιοί Κατηγορία:Έλληνες συνθέτες
Σκωτικό Εθνικό Κόμμα
Το Σκωτικό Εθνικό Κόμμα (Αγγλικά: Scottish National Party (SNP), Σκωτικά γαελικά:Pàrtaidh Nàiseanta na h-Alba, Σκωτικά:Scottis Naitional Pairtie) είναι ένα σοσιαλδημοκρατικό πολιτικό κόμμα στη Σκωτία το οποίο κάνει εκστρατεία υπέρ της Σκωτικής ανεξαρτησίας από το Ηνωμένο Βασίλειο.
Το SNP ιδρύθηκε το 1934, και έχει συνεχή παρουσία στο Κοινοβούλιο του Ηνωμένου Βασιλείου από την σαρωτική νίκη της Ουίννι Γιούινγκ στις επαναληπτικές εκλογές του Χάμιλτον το 1967.
Παραπομπές
<references group="lower-greek"/>
Εξωτερικοί σύνδεσμοι
Κατηγορία:Σκωτία Κατηγορία:Πολιτικά κόμματα Ηνωμένου Βασιλείου Κατηγορία:Σοσιαλδημοκρατικά κόμματα
Άγιος Ιωάννης Αετόπετρας Αιτωλοακαρνανίας
Για οικισμούς με το ίδιο όνομα στην Αιτωλοακαρνανία δείτε: Άγιος Ιωάννης Αιτωλοακαρνανίας
Ο Άγιος Ιωάννης, είναι χωριό του νομού Αιτωλοακαρνανίας στην ευρύτερη περιοχή της Αετόπετρας Θέρμου. Ως οικισμός αναγνωρίστηκε στις 9/5/2011 και προσαρτήθηκε στο δήμο Θέρμου. Σύμφωνα με το σχέδιο Καλλικράτης, μαζί με την Αετόπετρα αποτελούν τη τοπική Κοινότητα Αετοπέτρας που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 83 κατοίκους.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Θέρμου
Διγενής Ακρίτας Μόρφου (καλαθοσφαίριση)
Ο Διγενής Ακρίτας Μόρφου (ή Διγενής Μόρφου) είναι κυπριακή καλαθοσφαιρική ομάδα με έδρα τη Μόρφου. Αποτελούσε μέρος του συλλόγου Διγενής Ακρίτας Μόρφου που ιδρύθηκε στις 23 Απριλίου 1931.
Η έδρα του σωματείου βρίσκεται στη Μόρφου, ωστόσο από το 1974 δεν μπορεί να τη χρησιμοποιήσει λόγω της τουρκικής εισβολής και κατοχής. Από το 1974 η ομάδα εδρεύει στη Λευκωσία.
Η καλαθοσφαιρική ομάδα έχει κατακτήσει τρία πρωταθλήματα Α΄ κατηγορίας και τέσσερα πρωταθλήματα Β΄ κατηγορίας, όπως και δύο κύπελλα Κύπρου Β΄ κατηγορίας.
Ίδρυση
Ο Διγενής Ακρίτας Μόρφου ιδρύθηκε στις 23 Απριλίου 1931. Το σωματείο ιδρύθηκε από μια ομάδα 38 ευέλπιδων της Μόρφου. Η συγκέντρωση για την ίδρυση του σωματείου έγινε στο σπίτι που γεννήθηκε και μεγάλωσε ο Λουκής Ακρίτας. Στο σωματείο δόθηκε το όνομα Διγενής Ακρίτας ώστε να συνοψίζει την εθνική δράση του σωματείου αλλά και λόγω μιας παράδοσης που ήθελε το Διγενή Ακρίτα να έχει ζήσει στην ακριτική Μόρφου. Σκοποί του σωματείου ήταν η εθνική, ηθική, καλλιτεχνική, πνευματική και πολιτιστική ανάπτυξη του λαού και ειδικά της νεολαίας, η τόνωση και διάδοση των ελληνοχριστιανικών ιδεωδών και η παραγωγή, ανάπτυξη και καλλιέργεια του αθλητισμού.
Έμβλημα και χρώματα
Έμβλημα του σωματείου είναι ο τοξότης και χρώματα του το πράσινο και το άσπρο.
Ιστορία
Τη δεκαετία του 1950 ξεκίνησε η ενασχόληση των νέων της Μόρφου με την καλαθοσφαίριση. Ο Διγενής δημιούργησε καλαθοσφαιρική ομάδα η οποία μέχρι το 1974 ήταν πολύ ισχυρή. Ο Διγενής κατέκτησε τα τρία πρωταθλήματα Κύπρου (1965-66,1966-67, 1967-68).
Η τραγικότερη ημέρα στην ιστορία του σωματείου καταγράφεται το καλοκαίρι του 1974, με την κατάληψη της Μόρφου από τα τουρκικά στρατεύματα μετά την τουρκική εισβολή στην Κύπρο, γεγονός που κατέστησε το σωματείο προσφυγικό. Ο εκτοπισμός δημιούργησε πολλά προβλήματα στην ομάδα που βρέθηκε χωρίς έδρα, χωρίς αθλητικό υλικό και με τα μέλη και τους φιλάθλους της διασκορπισμένους σε ολόκληρη την Κύπρο.
Το 2002, 2004, 2009 και 2022 κατέκτησε το πρωτάθλημα Β΄ κατηγορίας. Το 2009 κατέκτησε και το κύπελλο Κύπρου Β΄ κατηγορίας. Το 2010 το σωματείο ανέστειλε τη λειτουργία του καλαθοσφαιρικού τμήματος για οικονομικούς λόγους.Το 2019 η ομάδα επανασυστάθηκε, και συμμετέχει στη Β΄ κατηγορία.
Εξωτερικοί σύνδεσμοι
Κατηγορία:Αθλητικοί σύλλογοι Επαρχίας Λευκωσίας Κατηγορία:Ιδρύσεις αθλητικών συλλόγων το 1931  Κατηγορία:Κυπριακοί σύλλογοι καλαθοσφαίρισης Κατηγορία:Ιδρύσεις ομάδων καλαθοσφαίρισης σε άγνωστο έτος
Διδακτική της πληροφορικής
Η Διδακτική της Πληροφορικής είναι ένα νεότευκτο, σχετικά, ερευνητικό πεδίο. Ο σκοπός της Διδακτικής της Πληροφορικής (κατ' αναλογία προς τη Διδακτική των Μαθηματικών, τη Διδακτική της Φυσικής κ.ά.) είναι η διερεύνηση των διδακτικών φαινομένων, δηλαδή των φαινομένων τα οποία παρατηρούνται συστηματικά κατά της διδασκαλία της. Ο απώτερος στόχος της είναι βέβαια η βελτίωση διδασκαλίας της και αντίστοιχα της μάθησης των διδασκομένων, δηλαδή η Διδακτική της Πληροφορικής αποσκοπεί στη βελτίωση του μαθήματος (με την έννοια της βελτίωσης της μάθησης και όχι απλά των υλικών όρων του μαθήματος).
Η Διδακτική της Πληροφορικής είναι κατ' εξοχήν πεδίο εμπειρικών ερευνών παρόλο που, με ένα γενικό τρόπο, η "Διδακτική" παραπέμπει στις λεγόμενες ανθρωπιστικές Επιστήμες.
Η Διδακτική της Πληροφορικής μελετά τα περιβάλλοντα και τις συνθήκες εκπαίδευσης/μάθησης, όπου πραγματοποιείται:
(α) Οικοδόμηση γνώσεων σχετικά με διαχρονικές έννοιες Πληροφορικής, όπως:
Σημειώσεις
Πληροφορικη Διδακτικη
Α.Ο. Προοδευτική Περάματος
Ο Αθλητικός Όμιλος Προοδευτική Περάματος είναι ελληνικός αθλητικός σύλλογος που εδρεύει στο Πέραμα Ιωαννίνων. Επίσημο έτος ίδρυσης του είναι το 1968 και επίσημα χρώματά του το μπλε και το κόκκινο. Έδρα του αποτελεί το Δημοτικό Αθλητικό Κέντρο Περάματος «Γιώργος Πρίσκας».
Ίδρυση
Ο '''Α.Ο. Προοδευτική Περάματος''' ιδρύθηκε τον Αύγουστο του 1968, έγινε μέλος της ΕΠΣ Ηπείρου και εντάχθηκε στη Γ' Κατηγορία ΕΠΣ Ηπείρου.
1978-1994: Στην Δ' Εθνική
Την περίοδο 1984-85 κατακτάει το πρωτάθλημα της Α' ΕΠΣ Ηπείρου και ανέβηκε στην Δ' Εθνική 1985-86.Δεν μπόρεσε να κρατηθεί και έπεσε αμέσως.Το 1986-87 κερδίζει και πάλι την άνοδο για την Δ' εθνική 1987-88 χωρίς να χρειαστεί να μπει στην διαδικασία του ειδικού ερασιτεχνικού πρωταθλήματος 1987.Ο υποβιβασμός όμως ήταν ξανά άμεσος.
Την περίοδο 1988-1989 κατακτά ξανά το πρωτάθλημα της Α' ΕΠΣ Ηπείρου και ανέβηκε στη Δ' Εθνική, στην οποία αγωνίστηκε επί σειρά ετών (1989-1990, 1990-1991, 1991-1992, 1992-1993, 1993-1994), αποτελούμενη από αρκετά καλούς ποδοσφαιριστές, οι οποίοι μεταπήδησαν σε μεγαλύτερους συλλόγους.
1994-2007: Μεταξύ Α' και Β' ΕΠΣ Ηπείρου
Την περίοδο 1994-2007, βρίσκει την ομάδα να αγωνίζεται στην Α' και Β' ΕΠΣ Ηπείρου, ώσπου την περίοδο 2006-2007 κατακτά το πρωτάθλημα της Α' κατηγορίας, κερδίζοντας εκτός έδρας την τελευταία αγωνιστική την Ελεούσα με 2-1 και καταφέρνει μετά από 13 χρόνια να επιστρέψει στη Δ' Εθνική.
2007-2010: Μεταξύ Δ' Εθνικής και Α' ΕΠΣ Ηπείρου
Την περίοδο 2007-2008, η Προοδευτική αγωνίστηκε στην Δ' Εθνική, χωρίς να καταφέρει να παραμείνει και υποβιβάστηκε στην Α' ΕΠΣ Ηπείρου. Την επόμενη περίοδο, 2008-2009, κατέκτησε εκ νέου το πρωτάθλημα της Α' ΕΠΣ Ηπείρου, με συνολικά 70 βαθμούς και επέστρεψε προσωρινά στη Δ' Εθνική, καθώς την επόμενη περίοδο, 2009-2010, δεν κατάφερε να παραμείνει στην κατηγορία και υποβιβάστηκε στην Α' ΕΠΣ Ηπείρου.
2010-σήμερα: Στα τοπικά
Μετά τον υποβιβασμό και για τα επόμενα χρόνια η ομάδα συνέχισε την πορεία της στα τοπικά πρωταθλήματα.
Διακρίσεις
Πρωτάθλημα Α κατηγορία ΕΠΣΗΠ:6 (1976-77,1984-85,1986-87,1988-89,2006-07,2008-09)
Κατακτήσεις κυπέλλου ΕΠΣΗΠ:4 (1978-79,1988-89,1989-90,1997-98)
Φιναλίστ κυπέλλου ΕΠΣΗΠ:4 (1976-77,1993-94,2009-10,2014-15)
Πρωτάθλημα Β κατηγορία ΕΠΣΗΠ:2 (1970-71,2005-06)
Πρωτάθλημα Γ κατηγορία ΕΠΣΗΠ:1 (1969-70)
Τμήμα ποδοσφαίρου γυναικών
Την σεζόν 2016-17 συμμετείχε στην Β εθνική,στον πρώτο όμιλο.Τερμάτισε στην τρίτη θέση.Σπουδαία πορεία έκανε και στην πρώτη της παρουσία στο κύπελλο Ελλάδος φτάνοντας μέχρι τα ημιτελικά.Στην πρώτη φάση απέκλεισε εντός έδρας τον Μαγνησιακό με 3-1. Στην δεύτερη φάση απέκλεισε εκτός έδρας το Μεσολόγγι 2008 με 2-1. Στην τρίτη φάση απέκλεισε εντός έδρας τον Μέντεκα Καλαμαριάς με 3-0. Στα προημιτελικά απέκλεισε εντός έδρας τον Ατρόμητο με 2-1. Στα ημιτελικά στο ουδέτερο του Μεσολογγίου αποκλείστηκε στην παράταση με 1-0 από τον Φείδων ΑΟ Άργους.
Την σεζόν 2017-18 συμμετείχε στην Β εθνική,στον δεύτερο όμιλο.Κατέλαβε την δεύτερη θέση και προκρίθηκε στα play off.Στον πρώτο γύρο αντιμετώπισε εντός έδρας τις Αμαζόνες Θεσπρωτίας, τις οποίες κέρδισε με 8-0.Στον τελικό που έκρινε την άνοδο αντιμετώπισε τις Νεφέλες Πιερίας εκτός έδρας. Η Προοδευτική κέρδισε με 2-1 και ανέβηκε στην Α εθνική. Την σεζόν 2018-19 συμμετείχε για πρώτη φορά στην ιστορία της στην Α εθνική.Τερμάτισε στην 8η θέση με 18 βαθμούς και παρέμεινε στην κατηγορία.
Το καλοκαίρι του 2019 η γυναικεία ομάδα ανεξαρτητοποιήθηκε από την Προοδευτική,αλλάζοντας το όνομα της σε Γιάννενα WFC.
Εξωτερικοί σύνδεσμοι
Προοδευτική Περάματος (γυναίκες), facebook
Κατηγορία:Αθλητικοί σύλλογοι Ιωαννίνων Κατηγορία:Ιδρύσεις αθλητικών συλλόγων το 1968 Κατηγορία:Ποδοσφαιρικές ομάδες Ελλάδας Κατηγορία:Γυναικείες ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1968
Φρήμαν Ντάυσον
Ο Φρήμαν Τζων Ντάυσον (Freeman John Dyson, 15 Δεκεμβρίου 1923 – 28 Φεβρουαρίου 2020) ήταν Αγγλοαμερικανός θεωρητικός φυσικός και μαθηματικός, γνωστός για τις μελέτες του στην κβαντική ηλεκτροδυναμική, τη φυσική στερεάς κατάστασης, την αστροφυσική και την πυρηνική μηχανική, και ευρύτερα για τους οραματισμούς του σχετικά με το τεχνολογικό μέλλον της ανθρωπότητας στο Σύμπαν. Υπήρξε επί δεκαετίες ομότιμος καθηγητής στο Ινστιτούτο Προχωρημένων Σπουδών του Πρίνστον.
Οικογένεια και σπουδές
Γεννημένος στην κωμόπολη Κρόουθορν του Μπέρκσαϊρ, ο Ντάυσον ήταν γιος του Άγγλου συνθέτη σερ Τζωρτζ Ντάυσον. Η μητέρα του είχε πτυχίο νομικής και μετά τη γέννησή του εργάσθηκε ως κοινωνική λειτουργός. Αν και δεν είναι γνωστή συγγενική σχέση του με τον αστρονόμο των αρχών του 20ού αιώνα Φρανκ Γουότσον Ντάυσον, ως παιδί ο Φρήμαν γνώριζε την ύπαρξή του και άντλησε από τη δημοτικότητα ενός διακεκριμένου αστρονόμου που είχε το επώνυμό του στο να καλλιεργήσει ένα ενδιαφέρον προς τις φυσικές επιστήμες και τα μαθηματικά. Σε ηλικία 5 ετών υπολόγισε τον αριθμό των ατόμων στον Ήλιο. Γενικά στην παιδική του ηλικία είχε δείξει ιδιαίτερο ενδιαφέρον για τους μεγάλους αριθμούς και για το Ηλιακό Σύστημα, ενώ επηρεάστηκε ισχυρά από το βιβλίο Men of Mathematics του Έρικ Τεμπλ Μπελ. Πολιτικά, ο Ντάυσον έλεγε ότι «ανατράφηκε ως σοσιαλιστής».
Από το 1936 έως το 1941 ο Ντάυσον ήταν υπότροφος στο Κολέγιο Γουίντσεστερ, όπου ο πατέρας του ήταν διευθυντής των μουσικών σπουδών. Στις 25 Ιουλίου 1943 εντάχθηκε στον Τομέα Επιχειρησιακών Ερευνών (ORS) της Διοικήσεως Βομβαρδιστικών της Βασιλικής Πολεμικής Αεροπορίας, όπου ανέπτυξε αναλυτικές μεθόδους για τον βομβαρδισμό γερμανικών στόχων κατά τον Β΄ Παγκόσμιο Πόλεμο. Μετά τον πόλεμο, ο Ντάυσον έγινε δεκτός στο Κολέγιο Τρίνιτυ του Κέιμπριτζ, από όπου πήρε πτυχίο στα μαθηματικά. Από το 1946 ως το 1949 ήταν εταίρος του κολεγίου και το δωμάτιό του βρισκόταν ακριβώς κάτω από αυτό του σημαντικού φιλοσόφου Λούντβιχ Βίτγκενσταϊν, ο οποίος παραιτήθηκε από τη θέση του το 1947. Το 1947 ο Ντάυσον δημοσίευσε δύο ερευνητικές εργασίες στη θεωρία των αριθμών.
Σταδιοδρομία στις ΗΠΑ
Το 1947 ο Ντάυσον εγκαταστάθηκε στις ΗΠΑ ως υπότροφος της Βρετανικής Κοινοπολιτείας (Commonwealth Fellow) για την απόκτηση διδακτορικού, υπό την επίβλεψη του Χανς Μπέτε στο Πανεπιστήμιο Κορνέλ (1947-1948). Ωστόσο, μέσα σε μία εβδομάδα είχε γνωρίσει τον Φάινμαν. Ο ανήσυχος Βρετανός αναγνώρισε την ιδιοφυΐα του Αμερικανού και τον ακολούθησε όσο το δυνατό συντομότερα. Μετακόμισε στο Ινστιτούτο Προχωρημένων Σπουδών του Πρίνστον (1948-1949), προτού επιστρέψει στην Αγγλία (1949-1951), όπου δίδαξε στο Πανεπιστήμιο του Μπέρμιγχαμ. . Δεν πήρε ποτέ διδακτορικό.
Το 1949 ο Ντάυσον απέδειξε την ισοδυναμία των δύο ξέχωρων τότε διατυπώσεων της κβαντικής ηλεκτροδυναμικής (QED): Τα διαγράμματα του Φάινμαν και τη μέθοδο των τελεστών που είχαν αναπτύξει οι Σουίνγκερ και Τομονάγκα. Υπήρξε ο πρώτος άνθρωπος μετά τον δημιουργό τους που συνειδητοποίησε την αξία των διαγραμμάτων Φάινμαν, και η εργασία του, που δημοσιεύθηκε το 1949, ήταν και η πρώτη που τα χρησιμοποίησε. Σε αυτή ο Ντάυσον έγραφε ότι τα διαγράμματα αυτά δεν ήταν απλώς ένα υπολογιστικό εργαλείο, αλλά μία φυσική θεωρία, και ανέπτυξε κανόνες για αυτά, οι οποίοι επέλυαν τελείως το πρόβλημα της επανακανονικοποίησης. Η δημοσίευση του Ντάυσον και οι διαλέξεις του παρουσίασαν τη θεωρία του Φάινμαν για την QED σε μια μορφή που μπορούσαν να κατανοήσουν οι άλλοι φυσικοί, διευκολύνοντας έτσι την αποδοχή της δουλειάς του Φάινμαν από την επιστημονική κοινότητα. Ειδικότερα ο Ρόμπερτ Οπενχάιμερ πείσθηκε από τον Ντάυσον ότι η νέα θεωρία του Φάινμαν ήταν εξίσου έγκυρη με αυτή των Σουίνγκερ και Τομονάγκα. Ο Οπενχάιμερ αντάμειψε τον Ντάυσον με έναν ισόβιο διορισμό στο Ινστιτούτο Προχωρημένων Σπουδών, «γιατί απέδειξε ότι έκανα λάθος», όπως είπε ο ίδιος ο Οπενχάιμερ.
Επίσης το 1949, σε ένα σχετικό δημοσίευμα, ο Ντάυσον επινόησε τη σειρά Dyson. Αυτό ενέπνευσε τον Τζων Γουώρντ (John Clive Ward) στο να φθάσει στην ταυτότητα Ward–Takahashi.
Το 1951 ο Ντάυσον, διορίστηκε καθηγητής της φυσικής στο Κορνέλ, παρά το ότι δεν είχε διδακτορικό, ενώ το 1953 πήρε τη μόνιμη θέση στο Ινστιτούτο Προχωρημένων Σπουδών, στο Πρίνστον, όπου έζησε περισσότερα από 60 χρόνια, μέχρι τον θάνατό του. Το 1957 έγινε και Αμερικανός πολίτης, αποκηρύσσοντας τη βρετανική υπηκοότητα. Ένας λόγος που έδωσε για αυτό, δεκαετίες αργότερα, είναι ότι τα τέκνα του, που είχαν γεννηθεί στις ΗΠΑ, δεν είχαν αναγνωρισθεί ως Βρετανοί υπήκοοι.
Από το 1957 έως το 1961 εργάσθηκε στο «Πρόγραμμα Ωρίων», που αφορούσε τα διαστημικά ταξίδια με χρήση πυρηνικής ενέργειας (εκρήξεων) ως προωθητικού μέσου. Ωστόσο, η Συνθήκη Μερικής Απαγόρευσης Πυρηνικών Δοκιμών του 1963 (την οποία υποστήριξε ο ίδιος ο Ντάυσον) επέτρεπε μόνο υπόγειες πυρηνικές δοκιμές, οπότε το πρόγραμμα εγκαταλείφθηκε.
Το 1958 ο Ντάυσον ήταν επικεφαλής της ομάδας σχεδιασμού του TRIGA, ενός μικρού και εκ σχεδιασμού ασφαλούς πυρηνικού αντιδραστήρα, ο οποίος χρησιμοποιείται σε όλο τον κόσμο, σε νοσοκομεία και αλλού, για την παραγωγή ραδιενεργών ισοτόπων για ιατρικές χρήσεις.
Στα καθαυτό μαθηματικά ο Ντάυσον ερεύνησε ποικιλία θεμάτων στην τοπολογία, στην ανάλυση, στη θεωρία των αριθμών και στους τυχαίους πίνακες.
Ο Ντάυσον απεχώρησε από το Ινστιτούτο Προχωρημένων Σπουδών το 1994. Το 1998 ο Ντάυσον έγινε μέλος του Δ.Σ. της οργανώσεως Solar Electric Light Fund. Υπήρξε επίσης πρόεδρος του Ινστιτούτου Διαστημικών Μελετών, οργανισμού που ίδρυσε ο Τζέραρντ Ο'Νηλ.
Ο Ντάυσον κέρδισε πολλά επιστημονικά βραβεία, αλλά ποτέ Βραβείο Νόμπελ. Ο τιμημένος με Νόμπελ Φυσικής Στήβεν Γουάινμπεργκ έχει πει ότι η επιτροπή των Νόμπελ είχε «γδάρει» τον Ντάυσον, αλλά ο ίδιος σχολίασε το 2009: «Νομίζω ότι είναι σχεδόν η πραγματικότητα χωρίς εξαιρέσεις ότι, αν θέλεις να κερδίσεις το Νόμπελ, θα πρέπει να έχεις μεγάλο διάστημα εστιάσεως προσοχής, να πιάσεις κάποιο βαθύ και σημαντικό πρόβλημα, και να ασχοληθείς μαζί του για δέκα χρόνια. Αυτό δεν ήταν το στιλ μου.» Ο Ντάυσον συνεισφέρει τακτικά στη The New York Review of Books.
Το 2012 δημοσίευσε με τον Γουίλιαμ Πρες (William H. Press) ένα θεμελιώδες νέο αποτέλεσμα για το Δίλημμα του φυλακισμένου στα Πρακτικά της Εθνικής Ακαδημίας Επιστημών.
Προσωπική ζωή και θάνατος
Την πρώτη του σύζυγο, την Ελβετίδα μαθηματικό Βερίνα Χούμπερ-Ντάισον (1923-2016), απόφοιτο της Γερμανικής Σχολής Αθηνών, ο Ντάυσον τη νυμφεύθηκε στις 11 Αυγούστου 1950 στο Ανν Άρμπορ και απέκτησαν μαζί δύο τέκνα: την επιχειρηματία Έστερ Ντάυσον και τον ιστορικό της τεχνολογίας Τζωρτζ Ντάυσον. Το 1958 πήραν διαζύγιο και ο Ντάυσον νυμφεύθηκε τη δρομέα Ίμε Γιανγκ (Imme Jung), νικήτρια σε αγώνες στίβου βετεράνων αθλητών, και μαζί απέκτησαν 4 ακόμα τέκνα: τις Ντόροθυ, Μία, Ρεμπέκα και Έμιλυ.
Η μεγαλύτερη κόρη του Ντάυσον, η Έστερ, έχει αποκληθεί «η γυναίκα με τη μεγαλύτερη επίδραση στον κόσμο των υπολογιστών».
Ο Φρήμαν Ντάυσον απεβίωσε σε νοσοκομείο κοντά στο Πρίνστον σε ηλικία 96 ετών από επιπλοκές που ακολούθησαν μία πτώση.
Χαρακτήρας
Οι φίλοι και συνάδελφοί του περιγράφουν τον Ντάυσον ως ντροπαλό και ταπεινόφρονα, με μια πλευρά αντιλογίας την οποία οι φίλοι του έβρισκαν αναζωογονητική και οι διανοητικοί του αντίπαλοι απελπιστική. «Η αίσθησή μου είναι πως, όταν σχηματίζεται συναίνεση σε ένα θέμα, όπως ο πάγος στην επιφάνεια μιας λίμνης, ο Ντάυσον θα κάνει ό,τι μπορεί για να πελεκήσει τον πάγο», είχε πει ο Στήβεν Γουάινμπεργκ. Ο νευρολόγος και συγγραφέας Όλιβερ Σακς είπε: «Μια αγαπημένη λέξη του Φρήμαν για την έρευνα και τη δημιουργικότητα είναι το ανατρεπτικός. Αισθάνεται πως είναι μάλλον σημαντικό όχι μόνο να μην είσαι ορθόδοξος, αλλά να είσαι και ανατρεπτικός, και το έχει κάνει αυτό σε όλη του τη ζωή.» Στο βιβλίο του Η περί Θεού αυταπάτη (2006) ο βιολόγος Ρίτσαρντ Ντόκινς επικρίνει τον Ντάυσον επειδή αποδέχθηκε το θρησκευτικό Βραβείο Τέμπλετον το 2000: «Θα θεωρείτο ως μια υιοθέτηση της θρησκείας από έναν εκ των πλέον διακεκριμένων φυσικών του κόσμου.» Ωστόσο, ο Ντάυσον είχε διακηρύξει το 2000 ότι είναι Χριστιανός, που δεν ανήκει σε κάποια συγκεκριμένη Εκκλησία, και είχε διαφωνήσει με τον Ντόκινς σε αρκετές περιπτώσεις, όπως όταν επέκρινε την κατανόηση του τελευταίου για τη θεωρία της εξέλιξης.
Βιοτεχνολογία και γενετική μηχανική
"«Το βιβλίο μου The Sun, the Genome and the Internet (1999) περιγράφει ένα όραμα, σύμφωνα με το οποίο η πράσινη τεχνολογία εμπλουτίζει χωριά σε όλο τον κόσμο και σταματά τη μετανάστευση από τα χωριά στις μεγαλουπόλεις. Οι τρεις συνιστώσες του οράματος είναι όλες ουσιώδεις: το ηλιακό φως για να παρέχει ενέργεια όπου χρειάζεται, το γονιδίωμα για να δίνει φυτά που θα μπορούν να μετατρέπουν αυτό το φως σε χημικά καύσιμα με φθηνό και αποτελεσματικό τρόπο, και το Διαδίκτυο για να τερματίσει τη διανοητική και οικονομική απομόνωση των αγροτικών πληθυσμών. Με όλες τις συνιστώσες παρούσες, το κάθε χωριό της Αφρικής θα μπορούσε να απολαμβάνει το δίκαιο μερίδιό του από τις ευλογίες του πολιτισμού.»"
Ο Ντάυσον παραδεχόταν ευχαρίστως ότι είχε τόσο επιτυχίες, όσο και αποτυχίες στις προβλέψεις του για το μέλλον, αλλά «είναι καλύτερο να αστοχήσεις, παρά να είσαι ασαφής».
«Για να ανταποκριθεί στις υλικές ανάγκες του κόσμου, η τεχνολογία δεν αρκεί να είναι όμορφη, αλλά πρέπει να είναι και φθηνή.»
Η προέλευση της ζωής
Ο Ντάυσον προτιμούσε την άποψη της διπλής προελεύσεως: Η ζωή πρώτα εμφανίσθηκε ως κύτταρα, μετά σχημάτισε ένζυμα και τελικά, αρκετά αργότερα, τα γονίδια. Αυτή η ιδέα προτάθηκε αρχικώς από τον Ρώσο Αλεξάντρ Οπάριν. Ο Τζ. Μπ. Σ. Χαλντέιν ανέπτυξε την ίδια θεωρία ανεξάρτητα. Ο Ντάυσον απλούστευσε τα πράγματα, λέγοντας ότι η ζωή εξελίχθηκε σε δύο στάδια, που απείχαν πολύ χρονικά μεταξύ τους. Θεωρεί πολύ απίθανο να μπόρεσαν να αναπτυχθούν πλήρη γονίδια σε μια διαδικασία, εξαιτίας της βιοχημείας. Προτείνει ότι σε ένα πρωτόγονο κύτταρο με την παρουσία των ATP and AMP, το DNA σχηματίσθηκε για πρώτη φορά τυχαία, εξαιτίας της ομοιότητάς του με τα παραπάνω μόρια. Τα σύγχρονα κύτταρα περιέχουν ATP και AMP, ενώσεις που μοιάζουν πολύ μεταξύ τους, αλλά επιτελούν πολύ διαφορετικές λειτουργίες: Η ATP μεταφέρει ενέργεια σε όλο το κύτταρο, ενώ η AMP είναι μέρος του RNA και του γενετικού εξοπλισμού. Ο Ντάυσον πρότεινε ότι σε ένα πρωτόγονο κύτταρο που περιείχε τις ATP και AMP, το RNA και η αναπαραγωγή εμφανίσθηκαν τυχαία, με την εκτέλεση του πειράματος του Eigen.
Δυστυχώς δεν υπάρχει ευθεία απόδειξη για κάτι τέτοιο. Τα πρώτα κύτταρα στην ιστορία ήταν ίσως απλώς σταγόνες νερού, που συγκρατούνταν από την επιφανειακή τάση και ήταν γεμάτες με ένζυμα και χημικές αντιδράσεις, με έναν πρωτόγονο τρόπο αναπτύξεως ή αναπαραγωγής: όταν μια σταγόνα μεγάλωνε υπερβολικά, χωριζόταν σε δύο σταγόνες. Πολλά πολύπλοκα μόρια σχηματίστηκαν σε αυτές τις «μικρές οικονομίες» και η πιθανότητα ότι τα γονίδια πρωτοεμφανίσθηκαν μέσα τους θα ήταν πολύ μεγαλύτερη από ό,τι στο προβιωτικό περιβάλλον.
Σφαίρα Ντάυσον
"«Θα έπρεπε να αναμένεται ότι μέσα σε λίγες χιλιάδες χρόνια μετά την είσοδό του στο στάδιο της βιομηχανικής αναπτύξεως, το κάθε ευφυές είδος ζωής θα κατασκεύαζε και θα ζούσε σε μια τεχνητή βιόσφαιρα που θα περιέβαλλε τελείως τον αστέρα του.»"
Ο Ντάυσον σκέφθηκε αυτές τις δομές ως σμήνη διαστημικών αποικιών στο μέγεθος αστεροειδούς, αν και οι συγγραφείς επιστημονικής φαντασίας προτιμούν μια συμπαγή δομή. Σε κάθε περίπτωση, αυτό αποκαλείται συχνά «σφαίρα Ντάυσον, παρά το ότι ο ίδιος ο Ντάυσον προτιμούσε τον όρο «κέλυφος». Ο Ντάυσον ανέφερε ότι ο όρος «τεχνητή βιόσφαιρα» στη δημοσίευση υπονοούσε τόπο κατοικίας ζωικών ειδών και όχι σχήμα. Η γενική έννοια ενός τέτοιου ενεργειακού κελύφους είχε ωστόσο διατυπωθεί δεκαετίες νωρίτερα από τον συγγραφέα Όλαφ Στάπλεντον στο μυθιστόρημά του Star Maker, το οποίο έχει αναφέρει ο Ντάυσον δημόσια ως πηγή του.
Δένδρο Ντάυσον
"«Τα φυτά θα μπορούσαν να αναπτύσσουν τα δικά τους θερμοκήπια, ακριβώς όπως οι χελώνες αναπτύσσουν κελύφη, οι αρκούδες γούνα και οι πολύποδες κοραλλιογενείς υφάλους στις τροπικές θάλασσες. Αυτά τα φυτά θα μπορούσαν να διατηρούνται σε αρκετά υψηλή θερμοκρασία από το φως ενός μακρινού Ήλιου και να αναπνέουν το οξυγόνο που παράγουν με τη φωτοσύνθεση. Το θερμοκήπιο θα αποτελείτο από ένα χονδρό δέρμα που θα παρείχε θερμική μόνωση, με μικρά διαφανή παράθυρα για να περνά το ηλιακό φως. Πέρα από το δέρμα θα υπήρχε μία διάταξη απλών φακών, που θα συγκέντρωναν το φως στα παράθυρα. Ομάδες τέτοιων θερμοκηπίων θα μπορούσαν να αναπτύσσονται μαζί για να σχηματίσουν εκτεταμένες κατοικίες για άλλα είδη φυτών και ζώων.»"
Διαστημικές αποικίες
"«Έχω κάνει λίγη ιστορική έρευνα για το κόστος του ταξιδιού του Mayflower και της μεταναστεύσεως των Μορμόνων στη Γιούτα, και νομίζω ότι είναι δυνατό άνθρωποι να ταξιδέψουν στο διάστημα με πολύ μικρότερα έξοδα. Κόστος της τάξεως των 40 χιλιάδων δολαρίων ανά άτομο [δολάρια του 1978, περίπου 150 χιλιάδες ευρώ του 2022] θα ήταν ο στόχος. Με όρους πραγματικών ημερομισθίων, αυτό θα καθιστούσε [τον εποικισμό του διαστήματος] συγκρίσιμο με τον εποικισμό της Αμερικής. Αν δεν κατεβεί σε αυτά τα επίπεδα, δεν με ενδιαφέρει στ' αλήθεια, επειδή αλλιώς θα ήταν μια πολυτέλεια που μόνο κρατικές υπηρεσίες θα μπορούσαν να αντέξουν»."
Ο Ντάυσον ενδιαφερόταν για τα διαστημικά ταξίδια από την παιδική του ηλικία, διαβάζοντας κλασικά έργα επιστημονικής φαντασίας. Νέος ακόμα, εργάσθηκε για την εταιρεία General Atomics στο Πρόγραμμα Ωρίων. Είχε την ελπίδα ότι αυτό το πρόγραμμα θα είχε μεταφέρει ανθρώπους στον πλανήτη Άρη μέχρι το 1965 και στον Κρόνο μέχρι το 1970. Διαφωνούσε με τον τρόπο με τον οποίο διεξάγει το κράτος τα διαστημικά ταξίδια τα τελευταία 25 χρόνια: "«Το πρόβλημα είναι βέβαια ότι δεν έχουν το περιθώριο να αποτύχουν. Οι κανόνες του παιχνιδιού είναι ότι δεν παίρνεις ρίσκα, γιατί αν αποτύχεις, τότε μάλλον ολόκληρο το πρόγραμμά σου θα ματαιωθεί.»"
Ακόμα έλπιζε για φθηνά διαστημικά ταξίδια, αλλά περίμενε προς το τέλος της ζωής του ότι ιδιώτες θα αναπτύξουν κάτι νέο και φθηνό.
"«Κανένας νόμος της φυσικής ή της βιολογίας δεν απαγορεύει το φθηνό ταξίδι και τον εποικισμό όλου του Ηλιακού Συστήματος και πέρα από αυτό. Αλλά είναι αδύνατο να προβλεφθεί το πόσο χρόνο θα χρειασθεί για να γίνει κάτι τέτοιο. Οι προβλέψεις των χρόνων μελλοντικών επιτευγμάτων είναι διάσημες για τις αποτυχίες τους. Η δική μου πρόβλεψη είναι ότι η περίοδος των φθηνών μη επανδρωμένων αποστολών θα είναι τα επόμενα 50 χρόνια και ότι η περίοδος των φθηνών επανδρωμένων αποστολών θα αρχίσει κάπου προς τα τέλη του 21ου αιώνα.
Κάθε ανεκτού κόστους πρόγραμμα επανδρωμένων διαστημικών εξερευνητικών ταξιδιών πρέπει να είναι επικεντρωμένο στη βιολογία, και το χρονικό του πλαίσιο να είναι συνδεδεμένο με το χρονικό πλαίσιο της βιοτεχνολογίας. Εκατό χρόνια, περίπου ο χρόνος που θα απαιτηθεί για να μάθουμε να καλλιεργούμε ομοιόθερμα φυτά, είναι πιθανώς λογικό χρονικό διάστημα.»"
Ο Ντάυσον είχε επίσης προτείνει τη χρήση βιολογικής μηχανικής για αποικίες στη Ζώνη του Κάιπερ, στο εξωτερικό μέρος του Ηλιακού μας Συστήματος. Πρότεινε τη μέθοδο των «δέντρων του Ντάυσον» (βλ. παραπάνω). Οι αποικίες θα μπορούσαν τότε να θερμαίνονται από μεγάλα ανακλαστικά φύλλα των φυτών, που θα μπορούσαν να εστιάζουν το λιγοστό μακρινό ηλιόφως πάνω στην αποικία.
Εξερεύνηση του διαστήματος
"«Μια απευθείας έρευνα για ζωή στον ωκεανό της Ευρώπης θα ήταν σήμερα απαγορευτικά ακριβή. Οι πτώσεις αστεροειδών στην επιφάνειά της Ευρώπης μάς δίνουν έναν ευκολότερο τρόπο για να ερευνηθούν ίχνη ζωής εκεί. Κάθε φορά που συμβαίνει μια τέτοια μεγάλη σύγκρουση, μια μεγάλη ποσότητα νερού εκτινάσσεται από τον ωκεανό στο διάστημα γύρω από τον Δία. Μέρος του νερού εξατμίζεται και μέρος του συμπυκνώνεται σε χιόνι. Ζωντανοί οργανισμοί που τυχόν ζουν μέσα στο νερό αρκετά μακριά από το σημείο σύγκρουσης μπορεί να εκτιναχθούν άθικτοι στο διάστημα και να ψυχθούν ταχύτατα, διατηρούμενοι έτσι σε άριστη κατάσταση. Επομένως, ένας εύκολος τρόπος να αναζητήσουμε ζωή στον ωκεανό της Ευρώπης είναι να αναζητήσουμε κατεψυγμένα ψάρια στον δακτύλιο διαστημικών σκουπιδιών που περιφέρεται γύρω από τον Δία.
Γλώσσα Ουάφφα
Η Ουάφφα είναι γλώσσα Καϊνάντου-Γκορόκα της Παπούα Νέας Γουινέας. Ομιλείται στην επαρχία Ανατολικών Υψιπέδων. Ανήκει στον κλάδο Καϊνάντου των γλωσσών Καϊνάντου-Γκορόκα, ενώ ανήκει επίσης στην διανεογουινεακή γλωσσική οικογένεια.
Φρήμαν Ντάυσον
Εξερεύνηση του διαστήματος
Κατεψυγμένα ψάρια σε τροχιά γύρω από τον Δία είναι μια ευφάνταστη σκέψη, αλλά η φύση στο βιολογικό βασίλειο έχει την τάση να είναι ευφάνταστη. Η φύση είναι συνήθως πλουσιότερη σε φαντασία από εμάς. [...] Για να έχουμε τη μεγαλύτερη πιθανότητα επιτυχίας, θα πρέπει να κρατάμε τα μάτια μας ανοιχτά σε όλες τις δυνατότητες.»"
Μια ακόμα πιο ευφάνταστη πρόταση του Ντάυσον, ένα νοητικό πείραμα για το μέλλον που αναφέρεται στο βιβλίο του Disturbing the Universe (1979), ήταν τα λεγόμενα «αστροκοτόπουλα» (astrochickens), μικρά αυτοαναπαραγόμενα αυτόματα που θα μπορούσαν να εξερευνήσουν το διάστημα αποτελεσματικότερα από ένα επανδρωμένο διαστημόπλοιο. Η γενική ιδέα, όπως ανέφερε, προέρχεται από τον μαθηματικό Τζον φον Νόιμαν. Το κάθε αστροκοτόπουλο θα είναι ένα μίνι-διαστημόπλοιο με μάζα 1 χιλιόγραμμο περίπου, ένα δημιούργημα με βιολογικά και μικροηλεκτρονικά μέρη, που θα διαθέτει τεχνητή νοημοσύνη. Θα μπορούσαν να εκτοξευθούν σε μεγάλους αριθμούς και να αναπτύξουν μεγάλες ταχύτητες με μικρά ποσά ενέργειας, εξαιτίας της μικρής τους μάζας.
Σειρά Dyson
Η Σειρά Dyson, η λύση μιας εκπεφρασμένα χρονοεξαρτώμενης εξισώσεως Σρέντινγκερ με διαδοχικές προσεγγίσεις, και ο αντίστοιχος τελεστής (Dyson time-ordering operator), μια μεγάλης σημασίας έννοια στη μαθηματική θεμελίωση της κβαντομηχανικής, είναι επίσης ονομασμένες από τον Φρήμαν Ντάυσον.
thumb|Ο Φρήμαν Ντάυσον το 2007 στο [[Ινστιτούτο Προχωρημένων Σπουδών (Πρίνστον)|Ινστιτούτο Προχωρημένων Σπουδών]]
Κβαντομηχανική και πρώτοι αριθμοί
Ο Ντάυσον και ο Χιου Λόουελ Μοντγκόμερυ ανεκάλυψαν μαζί μια συναρπαστική σύνδεση ανάμεσα στην κβαντομηχανική και στην «εικασία συσχετισμού ζευγών του Montgomery» για τις μηδενικές τιμές της συναρτήσεως ζ. Οι πρώτοι αριθμοί περιγράφονται από την ζ και ο Ντάυσον είχε πρωτύτερα αναπτύξει μία περιγραφή της κβαντομηχανικής βασισμένη σε πίνακες m επί m τυχαίων αριθμών. Η ανακάλυψη των Μοντγκόμερυ και Ντάυσον ήταν ότι οι ιδιοτιμές αυτών των πινάκων απέχουν η μία από την άλλη κατά αποστάσεις που αντανακλούν ακριβώς τον τρόπο που είκασε ο Μοντγκόμερυ για τους μη τετριμμένους μηδενισμούς της ζ. Ο Andrew Odlyzko έχει επαληθεύσει την ισχύ της εικασίας για μεγάλο εύρος τιμών με υπολογιστή, χρησιμοποιώντας τον δικό του αλγόριθμο (Odlyzko–Schönhage) για να υπολογίσει πολλούς μηδενισμούς. Ο Ντάυσον ανεγνώρισε αυτή τη σύνδεση εξαιτίας μιας ερωτήσεως στη θεωρία των αριθμών που του έθεσε ο Μοντγκόμερυ. Ο Ντάυσον είχε δημοσιεύσει αποτελέσματα στη θεωρία των αριθμών όταν ήταν στο Κέιμπριτζ, οπότε ήταν σε θέση να καταλάβει την ερώτηση. Αν ο Μοντγκόμερυ δεν είχε επισκεφθεί το Ινστιτούτο Προχωρημένων Σπουδών εκείνη την εβδομάδα, αυτή η σύνδεση ίσως να μην είχε ανακαλυφθεί. Στη φύση υπάρχουν μονοδιάστατοι, διδιάστατοι και τριδιάστατοι ημικρύσταλλοι. Οι μαθηματικοί ορίζουν τον ημικρύσταλλο ως ένα σύνολο διακριτών σημείων του οποίου ο μετασχηματισμός Φουριέ είναι επίσης ένα σύνολο διακριτών σημείων. Ο Odlyzko πραγματοποίησε εκτεταμένους υπολογισμούς του μετασχηματισμού Φουριέ των μη τετριμμένων μηδενισμών της συναρτήσεως ζ, και φαίνεται να σχηματίζουν έναν μονοδιάστατο ημικρύσταλλο. Αυτό θα ήταν στην πραγματικότητα συνέπεια της υποθέσεως Ρίμαν.
Μεταφυσική
Ο Ντάυσον είχε προτείνει ένα είδος κοσμικής μεταφυσικής του νου. Στο βιβλίο του Infinite in All Directions (1988) γράφει για τρία επίπεδα νου: «Το Σύμπαν περιέχει ενδείξεις νοητικών λειτουργιών σε τρία επίπεδα. Το πρώτο επίπεδο είναι το επίπεδο των στοιχειωδών φυσικών διεργασιών στην κβαντομηχανική. Η ύλη στην κβαντομηχανική [...] κάνει συνεχώς επιλογές ανάμεσα σε εναλλακτικές δυνατότητες σύμφωνα με πιθανοκρατικούς νόμους. [...] Το δεύτερο επίπεδο στο οποίο ανιχνεύουμε νοητικές λειτουργίες είναι το επίπεδο της άμεσης ανθρώπινης εμπειρίας. [...] Είναι λογικό να πιστέψουμε στην ύπαρξη ενός τρίτου επιπέδου νου, μιας νοητικής συνιστώσας του Σύμπαντος. Αν πιστέψουμε σε αυτή τη νοητική συνιστώσα και την αποκαλέσουμε «Θεό», τότε μπορούμε να πούμε ότι είμαστε μικρά κομματάκια της νοητικής σκευής του Θεού.» (σελ. 297).
Κλιματική αλλαγή
Ο Ντάυσον συμφωνούσε ότι υπάρχει ανθρωπογενής υπερθέρμανση του πλανήτη, έχοντας γράψει ότι: «[μία] από τις κύριες αιτίες της επιπλέον θερμάνσεως είναι η αύξηση του διοξειδίου του άνθρακα στην ατμόσφαιρα λόγω της καύσεως από εμάς ορυκτών καυσίμων, όπως το πετρέλαιο, το κάρβουνο και το φυσικό αέριο.» Ωστόσο, πίστευε ότι τα υπάρχοντα μοντέλα προσομοιώσεων του κλίματος δεν περιλαμβάνουν μερικούς σημαντικούς παράγοντες και επομένως τα αποτελέσματα θα περιέχουν υπερβολικό σφάλμα για να προβλέπουν αξιόπιστα μελλοντικές τάσεις: "«Τα μοντέλα λύνουν τις εξισώσεις της δυναμικής των ρευστών, και κάνουν πολύ καλή δουλειά στην περιγραφή των κινήσεων των ατμοσφαιρικών μαζών και των ωκεανών. Είναι ανεπαρκή στην περιγραφή των νεφών, της σκόνης, της χημείας και της βιολογίας των χωραφιών, των αγροκτημάτων και των δασών. Δεν αρχίζουν να περιγράφουν τον πραγματικό κόσμο στον οποίο ζούμε...»"
και το 2009:
"«Αυτό που συνέβη κατά τα τελευταία 10 χρόνια είναι ότι οι ασυμφωνίες ανάμεσα σε αυτό που παρατηρείται και σε αυτό που προβλέπεται έχουν ενισχυθεί πολύ. Τώρα είναι ξεκάθαρο ότι τα μοντέλα είναι λανθασμένα, ενώ δεν ήταν τόσο ξεκάθαρο 10 χρόνια πριν»."